cyanic-selkie/wikianc huggingface dataset:
Banal na Imperyong Romano
Batasan ng Imperyo
Ang organisasyong panloob ng Imperyo, na nasa pederal na anyo ng pamamahala, ay labis na pinulaan ng mga kontemporaryong kritiko ng kasaysayan noong ika-17 siglo, gaya ni Samuel von Pufendorf, na ginamit ang tagong-pangalan na Severinus von Monzambano sa kanyang aklat na De statu imperii Germanica (Ang Kalagayan ng Imperyong Aleman). Ito ay ginawa ni von Pufendorf upang maprotektahan ang interes ng mga Protestanteng prinsipe sa loob ng Imperyo, kung saan tinawag niya ang huli bilang "kawangis ng isang halimaw. Sa kabilang banda, ang organisasyon ng Imperyo sa mataas na lebel ay binubuo ng isang piniling lider ng emperador; ang emperador at kanyang konseho; at ang mga estadong imperyal. Ang kakaibang anyo ng Imperyo ay gumugulo sa ilang mga abogado ng panahong iyon–ang pinagmulan at kung paano ito nabuo. Mayroon kasing konsehong tinatawag na Majesta realis na kalipunan ng mga estadong imperyal habang mayroong majesta personalis na itinatalaga ng emperador.
Mga sanggunian
thumb|left|Ang lawak ng Banal na Imperyong Romano noong 1600, nakapaibabaw ang mga hangganan ng makabagong [[estado sa Europa.]]
Impeksiyon sa daanan ng ihi
Ang urinary tract infection (impeksiyon sa daanan ng ihi o UTI) ay isang impeksiyon na sanhi ng bakterya na nakakaapekto sa bahagi ng daanan ng ihi. Kapag naapektuhan nito ang ibabang bahagi ng daanan ng ihi, ito ay kilala bilang simpleng cystitis (isang impeksiyon sa pantog) at kapag naapektuhan nito ang itaas na bahagi ng daanan ng ihi ito ay kilala bilang pyelonephritis (isang impeksiyon sa bato). Ang mga sintomas mula sa ibabang bahagi ng daanan ng ihi ay kinabibilangan ng masakit na pag-ihi at alinman sa madalas na pag-ihi o kagustuhang umihi (o pareho), habang ang sa pyelonephritis ay kinabibilangan ng lagnat at pananakit ng tagiliran bilang karagdagan sa mga sintomas ng UTI sa ibabang bahagi. Sa matatanda at napakabata, ang mga sintomas ay maaaring hindi malinaw o hindi tiyak. Ang pangunahing sanhi ng parehong mga uri ay ang Escherichia coli, gayunpaman ang ibang mga bakterya, birus o fungi ay maaaring maging bihirang sanhi.
Mas karaniwang nangyayari ang mga urinary tract infection (impeksiyon sa daanan ng ihi) sa mga kababaihan kaysa sa mga kalalakihan, na ang kalahati sa mga kababaihan ay mayroong hindi bababa sa isang impeksiyon sa ilang punto sa kanilang mga buhay. Karaniwan ang mga pag-ulit. Ang mga salik ng panganib ay kinabibilangan ng anatomiya ng babae, pakikipagtalik at kasaysayan ng pamilya. Ang pyelonephritis, kung mangyayari, ay karaniwang sinusundan ng impeksiyon sa pantog ngunit maaari ring magresulta mula sa isang impeksiyong sanhi ng dugo. Ang diyagnosis sa mga malusog na batang kababaihan ay maaaring ibatay lamang sa mga sintomas. Sa mga hindi malinaw na sintomas na iyon, maaaring maging mahirap ang diyagnosis dahil maaaring magkaroon ng bakterya na walang impeksiyon. Sa mga komplikadong kaso o kung nabigo ang paggamot, ang isang pag-culture sa ihi ay maaaring maging kapaki-pakinabang. Sa mga may madalas na pagkakaroon ng impeksiyon, maaaring uminom ng mga antibiyotiko bilang pang-iwas na pamamaraan.
Sa mga hindi komplikadong kaso, ang mga urinary tract infection (impeksiyon sa daanan ng ihi) ay madaling magamot ng mga antibiyotiko para sa maikling panahon, bagaman ang paglaban sa maraming mga antibiyotiko na ginagamit sa paggamot ng kondisyong ito ay tumataas. Sa mga komplikadong kaso, ang mas mahabang panahon ng pag-inom ng mga antibiyotiko o mga antibiyotiko na itinuturok sa ugat ay maaaring kailanganin, at kung ang mga sintomas ay hindi bubuti sa dalawa o tatlong araw, kailangan ng karagdagang diyagnostikong pagsusuri. Sa mga kababaihan, ang mga urinary tract infection (impeksiyon sa daanan ng ihi) ang pinaka-karaniwang anyo ng impeksiyong sanhi ng bakterya na may 10% nabubuong mga urinary tract infection (impeksiyon sa daanan ng ihi) taun-taon.
Mga palatandaan at sintomas
Ang urinary tract infection sa ibabang bahagi ng daanan ng ihi ay tinutukoy rin bilang impeksiyon sa pantog. Ang mga pinaka-karaniwang sintomas ay ang mahapdi kapag umiihi at kailangang umihi ng madalas (o gustong umihi) na walang lumalabas sa maselang bahagi ng babae at matinding pananakit. Maaaring mag-iba ang mga sintomas na ito mula sa banayad hanggang sa malubha at tumatagal ng anim na araw sa mga malusog na kababaihan. Maaaring magkaroon ng ilang pananakit sa itaas ng buto sa may puson o ibabang bahagi ng likuran. Ang mga taong nakakaranas ng urinary tract infection (impeksiyon sa daanan ng ihi) sa itaas na bahagi ng daanan ng ihi, opyelonephritis, ay maaaring makaranas ng pananakit sa tagiliran, lagnat, o nasusuka at pagsusuka bilang karagdagan sa mga sintomas ng urinary tract infection (impeksiyon sa daanan ng ihi) sa ibabang bahagi ng daanan ng ihi. Bihirang makikitang madugo ang ihi o mayroong makikitang pyuria (nana sa ihi).
Sa mga bata
Sa mga bata, ang sintomas lamang ng isang urinary tract infection (impeksiyon sa daanan ng ihi o UTI) ay maaaring isang lagnat. Dahil sa kakulangan sa mga mas makikitang sintomas, kapag ang mga babae na wala pang dalawang taong gulang o mga lalaki na hindi pa natuli ay nagpakita ng isang lagnat nang wala pang isang taon, ang isang pag-culture sa ihi ay inirerekomenda ng maraming mga medikal na samahan. Ang mga sanggol ay maaaring kumain nang mahina, sumuka, mas marami ang pagtulog, o magpakita ng mga palatandaan ng paninilaw. Sa mas matandang mga bata, maaaring mangyari ang bagong pagsisimula ng hindi mapigilang pag-ihi (kawalan ng kontrol sa pantog).
Sa matatanda
Ang mga sintomas ng urinary tract (daanan ng ihi) ay karaniwang kulang sa matatanda. Ang mga pagpapakita ay maaaring walang katiyakan sa hindi mapigilang pag-ihi, isang pagbabago sa kalagayan ng isipan, o pagkapagod bilang mga tanging sintomas. Habang ang ilan ay humaharap sa tagapagkaloob (provider) ng pangangalagang pangkalusugan na mayroong sepsis, isang impeksiyon sa dugo, bilang unang mga sintomas. Ang diyagnosis ay maaaring gawing komplikado ng katotohanan na maraming mga matatandang tao ang mayroong umiiral nang hindi mapigilang pag-ihi o demensya.
Sanhi
Ang E. coli ay ang sanhi ng 80–85% ng mga urinary tract infection (impeksiyon sa daanan ng ihi), na may Staphylococcus saprophyticus bilang sanhi sa 5–10%. Bihira na ang mga ito ay dahil sa sanhi ng birus o mga impeksiyon ng fungus. Ang ibang mga sanhi ng bakterya ay maaaring kabilangan ng:Klebsiella, Proteus, Pseudomonas, at Enterobacter. Ang mga ito ay hindi karaniwan at karaniwang may kaugnayan sa mga hindi normal na sistema ukol sa pag-ihi o paglalagay ng catheter sa pantog. Ang mga urinary tract infection (impeksiyon sa daanan ng ihi) na dahil sa Staphylococcus aureus ay karaniwang nangyayari pangalawa sa mga impeksiyong sanhi ng dugo.
Pakikipagtalik
Sa mga batang kababaihan na sekswal na aktibo, ang sekswal na gawain ay ang sanhi ng 75–90% ng mga impeksiyon sa pantog, na mayroong panganib ng impeksiyon na may kaugnayan sa dalas ng pakikipagtalik. Ang terminong "honeymoon cystitis" ay inilapat sa pangyayaring ito na madalas na mga UTI sa panahon ng simula ng pag-aasawa. Sa mga kababaihang pagkatapos mag-menopause, hindi nakakaapekto ang sekswal na aktibidad sa panganib ng pagkakaroon ng UTI. Ang paggamit ng spermicide, malayang dalas ng pagtatalik, ay pinapataas ang panganib ng mga UTI.
Mas madaling magkaroon ng mga UTI ang mga kababaihan kaysa sa mga lalaki dahil, sa mga babae, ang urethra (kung saan lumalabas ang ihi) ay mas maikli at mas malapit sa butas ng puwit. Habang bumababa ang mga antas ng estrogen ng babae sa menopause, ang kanyang panganib sa mga urinary tract infection (impeksiyon sa daanan ng ihi) ay tumataas dahil sa pagkawala ng nagpoprotektang vaginal flora.
Mga catheter para sa pag-ihi
Pinapataas ng Paglalagay ng catheter ang panganib para sa mga urinary tract infection (impeksiyon sa daanan ng ihi). Ang panganib ng bacteriuria (bakterya sa ihi) ay nasa pagitan ng tatlo hanggang anim na porsiyento kada araw at ang mga prophylactic (pang-iwas sa saki) na antibiyotiko ay hindi mabisa sa pagbabawas ng mga sintomas ng impeksiyon. Ang panganib ng isang kasamang impeksiyon ay maaaring mabawasan sa pamamagitan ng paglalagay ng catheter kung kinakailangan lamang, gamit ang isterilisadong paraan ng pagpapasok, at pinapanatili ang hindi baradong saradong daanan ng catheter.
Iba pa
Ang posibilidad para sa mga impeksiyon sa pantog ay maaaring nasa pamilya. Ang iba sa mga salik ng panganib ay kinabibilangan ng diyabetes melitus (pinaka-karaniwang uri ng diyabetes), ang pagiging hindi natuli, at pagkakaroon ng malaking prostate. Ang mga komplikadong salik ay malabo at kinabibilangan ng mga pangkatawan, paggana, o ukol sa metabolismo na abnormalidad. Ang isang kumplikadong UTI ay mas mahirap magamot at karaniwang kinakailangan ng mas agresibong pagtatasa, paggamot at pag-follow-up. Sa mga bata ang mga UTI ay nauugnay sa vesicoureteral reflux (isang hindi normal na paggalaw ng ihi mula sa pantog papunta sa mga ureter o mga bato) at hindi makadumi.
Ang mga taong may pinsala sa gulugod ay nasa panganib para sa urinary tract infection (impeksiyon sa daanan ng ihi) bilang bahagi dahil sa paulit-ulit na paggamit ng catheter, at bilang bahagi dahil sa hindi normal na hindi pagpuno ng ihi sa pantog. Ito ang pinaka-karaniwang sanhi ng impeksiyon sa populasyon na ito, gayundin ang pinaka-karaniwang sanhi ng pagkakaospital. Bilang karagdagan, ang paggamit ng cranberry juice o cranberry supplement ay tila hindi mabisa sa pag-iwas at paggamot sa populasyon na ito.
Paraan ng pagbuo ng sakit
Ang bakterya na nagdudulot ng mga urinary tract infection (impeksiyon sa daanan ng ihi) ay karaniwang pumapasok sa pantog sa pamamagitan ng urethra (kung saan lumalabas ang ihi). Gayunpaman, maaari ring mangyari ang impeksiyon sa pamamagitan ng dugo o lymph. Pinaniniwalaan na ang bakterya ay karaniwang dinadala papunta sa urethra (kung saan lumalabas ang ihi) mula sa bituka, ang mga kababaihan ang nasa mas mataas na panganib dahil sa kanilang anatomya. Pagatapos makapasok sa pantog, ang E. Coli ay makakadikit sa gilid ng pantog at bubuo ng isang biofilm na lumalaban sa paglaban ng katawan.
Pag-iwas
Ang bilang ng mga pamamaraan ay hindi pa napapatunayan na nakakaapekto sa dalas ng UTI kabilang ang: paggamit ng mga gamot na pampigil sa pagbubuntis o mga kondom, kaagad na pag-ihi pagkatapos ng pagtatalik, ang uri ng ginagamit na salawal, mga personal na pamamaraan ng kalinisan pagkatapos umihi o dumumi, o kung ang isang tao ay karaniwang naliligo o nagsha-shower. Mayroon kaparehong kakulangan ng ebidensiya na nakapaloob sa epekto ng pagpipigil ng pag-ihi, paggamit ng tampon, at paghuhugas.
Para sa mga may madalas na mga urinary tract infections (impeksiyon sa daanan ng ihi) na gumagamit ng spermicide o diaphragm bilang paraan ng pampigil sa pagbubuntis, sila ay pinapayuhan na gumamit ng mga alternatibong paraan. Maaaring bawasan ng Cranberry (juice o kapsula) ang pangyayari ng mga madalas na impeksiyon, ngunit ang pangmatagalang toleransiya ay isang problema sa pagkasira ng tiyan na nangyayari sa mahigit sa 30%. Ang paggamit ng dalawang beses araw-araw ay maaaring pinakamahusay kaysa sa isang beses na paggamit. Simula 2011, ang mga probiyotiko na ipinapasok sa maselang bahagi ng babae ay nangangailangan ng karagdagang pag-aaral para malaman kung ang mga ito ay kapaki-pakinabang. Ang paggamit ng condom nang walang spermicide o ang paggamit ng mga gamot na pampigil sa pagbubuntis ay hindi pinapataas ang panganib ng hindi kumplikadong urinated tract infection (impeksiyon sa daanan ng ihi).
Sa mga bata
Ang ebidensiya na ang pang-iwas na mga antibyotiko ay binabawasan ang mga urinary tract infection (impeksiyon sa daanan ng ihi) sa mga batang mahihirap. Gayunpaman, ang pabalik-balik na mga UTI ay bihirang sanhi ng mga karagdagang problema sa bato kung walang mga nasa ilalim na abnormalidad sa mga bato, na nagreresulta sa mababa sa ikatlo ng porsiyento (0.33%) ng hindi gumagaling na sakit sa bato sa mga nasa hustong gulang.
Diyagnosis
Sa mga direktang kaso, maaaring gumawa ng isang diyagnosis at paggamot na ibinibigay batay sa mga sintomas lamang na walang karagdagang pagpapatunay ng laboratoryo. Sa mga komplikado o kahina-hinalang kaso, maaaring nakakatulong na kumpirmahin ang diyagnosis sa pamamagitan ng pagsusuri ng ihi, paghahanap ng pagkakaroon ng mga nitrite sa ihi, mga puting selula ng dugo (leukocytes), o leukocyte esterase. Ang isa pang pagsusuri, ang mikroskopya ng ihi, paghahanap ng pagkakaroon ng mga pulang selula ng dugo, puting selula ng dugo, o bakterya. Ang culture ay itinuturing na positibo kung ito ay nagpapakita ng bilang ng kolonya ng bakterya na mas mataas kaysa sa o katumbas ng 103 mga unit na bumubuo ng kolonya kada mL ng isang karaniwang organismo sa daanan ng ihi. Ang pagiging sensitibo sa antibiyotiko ay maaari ring masubukan sa mga culture na ito, ang mga ito ay nakakatulong sa pagpili ng paggamot gamit ang antibiyotiko. Gayunpaman, ang mga kababaihang may negatibong culture ay maaari pa ring bumuti sa paggamot gamit ang antibiyotiko. Dahil ang mga sintomas ay maaaring Malabo at walang maasahang mga pagsusuri para sa mga urinary tract infection (impeksiyon sa daanan ng ihi), ang diyagnosis ay maaaring mahirap para sa matatanda.
Pag-uuri
Ang urinary tract infection (impeksiyon sa daanan ng ihi) ay maaaring kasangkutan lamang ng ibabang bahagi ng daanan ng ihi, sa ganitong kaso ito ay kilala bilang impeksiyon sa pantog. Bilang alternatiba, ito ay maaaring kasangkutan ng itaas na bahagi ng daanan ng ihi, sa ganitong kaso ito ay kilala bilang pyelonephritis. Kung ang ihi ay naglalaman ng maraming bakterya ngunit walang mga sintomas, ang kondisyon ay kilala bilang asymptomatic bacteriuria (pagkakaroon ng bakterya sa ihi nang walang mga sintomas). Kung ang urinary tract infection (impeksiyon sa daanan ng ihi) ay kinasasangkutan ng itaas na bahagi ng daanan ng ihi, at ang tao ay mayroong diabetes mellitus (pinaka-karaniwang uri ng diyabetes), buntis, lalaki, o mahinang sistema ng panlaban sa sakit, ito ay itinuturing na komplikado. Kung hindi man, kung ang isang babae ay malusog at bago ang menopause ito ay itinuturing na hindi komplikado. Sa mga bata kapag ang urinary tract infection (impeksiyon sa daanan ng ihi) ay may kasamang lagnat, ito ay itinuturing na isang impeksiyon sa itaas na bahagi ng daanan ng ihi.
Sa mga bata
Para gawin ang diyagnosis ng isang urinary tract infection (impeksiyon sa daanan ng ihi) sa mga bata, ang isang positibong culture ng ihi ang kailangan. Ang kontaminasyon ay maaaring magdulot ng isang madalas na hamon depende sa ginagamit na paraan ng pagkolekta, kaya ang cutoff ng 105 CFU/mL ang ginagamit para sa isang "clean-catch" mid stream na sample (pagkolekta ng ihi sa kalagitnaan ng pagtulo nito hindi ang unang patak), 104 CFU/mL ang ginagamit para sa mga sample na kinuha sa catheter, at 102 CFU/mL ang ginagamit para sa mga suprapubic aspiration (ang isang sample ay direktang kinukuha mula sa pantog gamit ang karayom). Ang paggamit ng "mga supot ng ihi" para kolektahin ang mga sample ay hindi hinihikayat ng World Health Organization dahil sa mataas na bilang ng kontaminasyon kapag na-culture, at mas gugustuhin ang paglalagay ng catheter sa mga hindi sinanay pumunta sa banyo. Ang ilan, katulad ng Akademya ng mga Pediyatriko ng Amerika ay inirerekomenda ang ultrasound ng bato at voiding cystourethrogram (panonood sa urethra (kung saan lumalabas ang ihi) at pantog gamit ang aktwal na mga x-ray habang sila ay umiihi) sa lahat ng mga bata na mas bata sa dalawang taong gulang na nagkaroon ng isang urinary tract infection (impeksiyon sa daanan ng ihi). Gayunpaman, dahil mayroong kakulangan sa mabisang paggamot kung makikita ang mga problema, ang iba katulad ng National Institute for Clinical Excellence (Pambansang Institusyon para sa Klinikal na Kahusayan) ay inirerekomenda lamang ang karaniwang imaging sa mga wala pang anim na buwan o mayroong mga hindi karaniwang natuklasan.
Tradisyonal na diyagnosis
Sa mga kababaihan na may cervicitis (pamamaga ng cervix) o vaginitis (pamamaga ng maselang bahagi ng babae) at sa mga batang lalaki na may mga sintomas ng UTI, isang Chlamydia trachomatis o Neisseria gonorrheae na impeksiyon ang maaaring sanhi. Ang vaginitis ay maaari ring sanhi ng isang impeksiyon ng lebadura. Ang interstitial cystitis (pabalik-balik na pananakit sa pantog) ay maaaring isaalang-alang para sa mga taong nakakaranas ng maraming yugto ng sintomas ng UTI ngunit ang culture ng ihi ay nananatiling negatibo at hindi gumagaling sa mga antibyotiko. Ang prostatitis (pamamaga ng prostate) ay maaari ring isaalang-alang sa tradisyonal na diyagnosis.
Paggamot
Ang pangunahing bahagi ng paggamot ay ang mga antibyotiko. Ang phenazopyridine ay inirereseta paminsan-minsan sa panahon ng mga unang ilang araw bilang karagdagan sa mga antibyotiko para makatulong sa mahapdi at pangangailangang umihi na minsan nararamdaman sa panahon ng impeksiyon sa pantog. Gayunpaman, ito ay karaniwang hindi inirerekomenda dahil sa mga alalahanin sa kaligtasan ng paggamit nito, lalo na sa isang mataas ang panganib ng methemoglobinemia(mas mataas kaysa sa normal na lebel ng methemoglobin sa dugo). Ang acetaminophen (paracetamol) ay maaaring gamitin para sa mga lagnat.
Ang mga kababaihang may pabalik-balik na simpleng mga UTI ay maaaring makinabang mula sa paggamot sa sarili kapag nangyari ang mga sintomas na may follow-up na medikal kung mabibigo lamang ang unang paggamot. Ang reseta para sa mga antibyotiko ay maaaring ihatid sa parmasiyotiko sa pamamagitan ng telepono.
Pyelonephritis
Ang pyelonephritis ay ginagamot ng mas agresibo kaysa sa isang simpleng impeksiyon sa pantog gamit ang alinman sa mas mahabang kurso ng iniinom na antibyotiko o mga  itinuturok sa ugat na antibyotiko. Ang pitong araw ng iniinom na fluoroquinolone ciprofloxacin ay karaniwang ginagamit sa mga lugar kung saan ang paglaban sa gamot ay mas mababa sa 10%.Kung ang lokal na bilang ng paglaban sa gamot ay mas mataas sa 10%, ang isang dosis ng itinuturok sa ugat na ceftriaxone ay kadalasang inirereseta. Sa mga nagpapakita ng mas malubhang sintomas, ang pagpapasok sa ospital para sa kasalukuyang mga antibyotiko ay maaaring kailanganin. Ang mga komplikasyon tulad ng kawalan ng kakayahang umihi dahil sa isang bato sa bato ay maaaring isaalang-alang kung ang mga sintomas ay hindi bubuti sa sumunod na dalawa o tatlong araw ng paggamot.
Aral ukol sa epidemya
Ang mga urinary tract infection (impeksiyon sa daanan ng ihi) ay ang pinakamadalas na impeksiyon ng bakterya sa mga kababaihan. Ang mga ito ay nangyayari nang pinakamadalas sa pagitan ng edad 16 at 35 taon, na may 10% ng mga kababaihan ang nakakakuha ng impeksiyon taun-taon at 60% ang mayroong impekisyon sa ilang bahagi sa kanilang mga buhay. Ang mga pagbalik ay karaniwan, na ang halos kalahati ng mga tao ang nakakakuha ng pangalawang impeksiyon sa loob ng isang taon. Ang mga urinary tract infection (impeksiyon sa daanan ng ihi) ay nangyayari nang apat na beses na mas madalas sa mga babae kaysa sa mga lalaki. Ang pyelonephritis ay madalas na nangyayari sa pagitan ng 20–30 beses. Ang mga ito ang pinaka-karaniwang sanhi ng mga impeksiyong nakukuha sa ospital na nagiging sanhi sa halos 40%. Ang mga bilang ng (pagkakaroon ng bakterya sa ihi na hindi nagpapakita ng mga sintomas) ay tumataas habang nagkakaedad mula dalawa hanggang pitong porsiyento sa mga kababaihang nasa edad na maaaring mag-anak hanggang sa kasing taas ng 50% sa mga matatanda na nasa mga care home. Ang mga bilang ng (pagkakaroon ng bakterya sa ihi na hindi nagpapakita ng mga sintomas) sa mga lalaki na mahigit 75 taon ay nasa pagitan ng 7-10%.
Ang mga urinary tract infection (impeksiyon sa daanan ng ihi) ay maaaring makaapekto sa 10% ng mga tao sa panahon ng pagkabata. Sa mga bata ang mga urinary tract infection (impeksiyon sa daanan ng ihi) ang pinaka-karaniwan sa mga hindi natuli na lalaki na mas bata sa tatlong buwan, kasunod ang mga babae na mas bata sa isang taon. Ang mga pagtatantya sa mga bata gayunpaman ay nag-iiba nang malawakan. Sa grupo ng mga bata na may lagnat, na mula sa pagitan ng pagkapanganak at dalawang taon, dalawa hanggang 20% ang nasuring may UTI.
Lipunan at kultura
Sa Estados Unidos, ang mga urinary tract infection (impeksiyon sa daanan ng ihi) ang dahilan ng halos pitong milyong pagbisita sa opisina, isang milyong mga emerhensyang pagbisita sa departamento, at isang daang pagkakaospital bawat taon. Ang halaga ng mga impeksiyon na ito ay malaki sa parehong pagkawala ng oras sa trabaho at mga halaga ng pangangalagang medikal. Sa Estados Unidos ang direktang halaga ng paggastos ay tinatayang nasa 1.6 bilyong dolyares ng Estados Unidos taun-taon.
Kasaysayan
Ang mga urinary tract infection (impeksiyon sa daanan ng ihi) na inilarawan simula ng sinaunang panahon na may unang naidokumentong paglalarawan sa Ebers Papyrus na pinetsahan ng c. 1550 BC. It ay inilarawan ng mga taga-Ehipto bilang "naglalabas ng init mula sa pantog". Ang mabisang paggamot ay hindi nangyari hanggang nagkaroon ng pag-unlad at magagamit na mga antibyotiko noong panahon ng 1930 bago ang panahong iyon ang mga halaman, bloodletting (pagkuha ng dugo) at pagpapahinga ay inirekomenda.
Sa pagbubuntis
Ang mga urinary tract infection ay mas nakakabahala sa pagbubuntis dahil sa mataas na panganib ng mga impeksiyon sa bato. Sa panahon ng pagbubuntis, pinapataas ng mataas na lebel ng progesterone ang panganib ng bumabang lakas ng kalamnan ng mga ureter at pantog, na humahantong sa mas mataas na posibilidad ng reflux, kung saan ang ihi ay dumadaloy pabalik sa mga ureter at papunta sa mga bato. Habang ang mga buntis na kababaihan ay walang mataas na panganib ng asymptomatic bacteriuria (pagkakaroon ng bakterya sa ihi na hindi nagpapakita ng mga sintomas), kung mayrong bacteriuria (pagkakaroon ng bakterya sa ihi) mayroong silang 25-40% panganib ng impeksiyon sa bato. Kay kung ang pagsusuri ng ihi ay nagpapakita ng mga palatandaan ng isang impeksiyon—kahit na walang mga sintomas—inirerekomenda ang paggamot.Ang cephalexin o nitrofurantoin ay karaniwang ginagamit dahil ang mga ito ay itinuturing na ligtas sa pagbubuntis sa pangkalahatan. Ang isang impeksiyon sa bato sa panahon ng pagbubuntis ay maaaring magresulta sa panganganak nang wala sa takdang oras o pre-eclampsia (isang kalagayan ng mataas na presyon ng dugo at hindi normal na paggana ng bato sa panahon ng pagbubuntis na maaaring humantong sa mga pangingisay).
Platypus
Ang platypus (Ornithorhynchus anatinus) ay isang semi-akwatikong mamalya na endemiko sa silangang Australia kabilang ang Tasmania. Ito ay kasama ng mga apat na espesye ng echidna at ang isa sa limang mga nabubuhay na espesye ng monotreme na mga tanging mamalya na nangingitlog imbis na manganak gaya ng ibang mga mamalya. Ito ang tanging representatibo ng pamilya nito (Ornithorhynchidae) at henus (Ornithorhynchus) bagaman ang isang bilang ng mga kaugnay na espesye ay natuklasan sa fossil rekord. Ang hindi karaniwang hitsura ng nangingitlog na mamalyang ito, nakalalason, may ngusong pato, may buntot ng beaver at may paa ng otter na mamalya ay isang palaisipan sa mga Europeong naturalista nang ang mga ito ay natukalasan na ang ilan ay tumuring ditong isang detalyadong pandaraya. Ito ang isa sa ilang mga nakalalasong mamalya na ang lalake nito ay may isang spur sa likod na paa na naghahatid ng isang lason(venom) na may kakayahang magsanhi ng matinding sakit sa mga tao. Ang walang katulad na mga katangian ng platypus ay gumagawa ritong isa sa mahalagang paksa ng pag-aaral ng biolohiyang ebolusyonaryo at isang makikilala at ikonikong simbolo ng Australia.
Ebolusyon
left|thumb|Kalansay ng Platypus Ang mga modernong monotreme ay mga nakapagpatuloy na hayop(survivor) ng isang simulang pagsasanga ng punong mamalya at ang isang kalaunang pagsasanga ay inakalang tumungo sa mga pangkat na marsupial at placental. Ang orasang molekular at pagpepetsa ay nagmumungkahing ang mga platypus ay humiwalay mula sa mga echidna noong mga 19–48 milyong taon ang nakalilipas.
Ang pinakamatandang natuklasang fossil ng mga modernong platypus ay may petsang bumabalik sa mga 100,000 taon ang nakalilipas sa panahaong Kwaternaryo. Ang mga ekstinkts na monotreme na Teinolophos at Steropodon ay malapit na nauugnay sa mga modernong platypus. Ang fossiladong Steropodon ay natuklasan sa Bagong Timog Wales, Australia at binubuo ng mga opalisadong mababang buto ng panga na may tatlong mga ngiping molar samantalang ang mga kontemporaryong platypus ay walang ngipin. Ang ngiping molar ay simulang inakala na tribospeniko na susuporta sa isang bariasyon ng teoriya ni Gregory ngunit ang kalaunang pagsasaliksik ay nagmungkahing bagaman may mga tatlong cusp, ang mga ito ay nag-ebolb sa ilalim ng isang hiwalay na proseso. Ang fossil ay inakalang mga 110 milyong taon ang nakalilipas na nangangahulugang ang tulad ng platypus na hayop ay buhay noong panahong Kretaseyoso na gumagawa ritong pinakamatandang fossil na natagpuan sa Australia. Ang Monotrematum sudamericanum, na isa pang fossil na kamag-anak ng platypus ay natagpuan sa Arhentina na nagpapakitang ang mga monotreme ay umiiral sa superkontinenteng Gondwana nang ang Timog Amerika at Australia ay magkadugtong sa pamamagitan ng Antarctica hanggang mga 167 milyong taon ang nakalilipas.
Dahil sa simulang diberhensiya mula sa mga mamalyang Theria at ang mababang bilang ng mga umiiral na espesyeng monotreme, ang platypus ay karaniwang paksa ng pagsasaliksik sa biolohiyang ebolusyonaryo. Noong 2004, ang mga mananaliksik ng Australian National University ay nakatuklas ng platypus na may sampung kromosoma ng kasarian kumpara sa karamihan ng mga mamalya na may XY. Halimbawa, ang isang platypus ay palaging may XYXYXYXYXY, bagaman ang kromosoma ng kasarian ng mga platypus ay mas katulad ng mga kromosomang kasarian ng mga ibon na ZW. Ang genome ng platypus ay mayroon ring parehong mga gene ng reptilya at mamalya na nauugnay sa pagpupunlay ng itlog. Dahil ang platypus ay walang gene na tagatukoy ng kasarian na SRY ng mga mamalya, ang mekanismo ng pagtukoy ng kasarian ay hindi alam. Ang isang draptong bersiyon ng genome ng platypus ay inilimbag sa Nature noong 8 Mayo 2008 na naghahayag ng parehong mga elementong reptilyano at mamalyan gayundin ang dalawang mga gene na nakaraan lamang sa mga ibon, ampibyan at isda. Ang higit sa 80% ng mga gene ng platypus ay karaniwan sa ibang mga mamalya na ang genome ay nasekwensiya.
Mafia
Ang Mafia (na nakikilala rin bilang Cosa Nostra, pariralang Italyano na may kahulugang "Ang Bagay Natin") ay isang pangkat o sindikato ng krimen na nagsasagawa ng mga gawain sa maraming mga bahagi ng mundo na nalikha sa Italya noong mahigit sa 200 mga taon na ang nakalilipas. Ang mafia ay kumikita ng salapi mula sa paggawa ng krimen. Nagkakamit sila ng bilyun-bilyong mga dolyar bawat taon mula sa ganiyang mga krimen, katulad ng pagbebenta ng mga ipinagbabawal na mga gamot, pagtatago ng salapi na kinita dahil sa hindi makabatas na mga paraan (money laundering), pagnanakaw, pagsusugal (pagpapasugal), at prostitusyon.
Michiru Satou
Si Michiru Satou (佐藤 ミチル) ay isang aktor ng boses sa bansang Hapon. Ipinanganak siya sa Tokyo. Siya ay kinakatawan ng T's Factory. Nagtapos siya sa Amusement Media Academy kung saan naging kaklase niya si Takashi Kondo at Go Inoue. Noong 7 Hulyo 2017, naging asawa niya si Ayumi Tsuji.
Blumentritt
Ang Blumentritt ay isang apelyido.
Simbahan ng Alehandriya
Ang Simbahan ng Alexandria sa Ehipto ay pinamumunuan ng Patriarka ng Alexandria. Ito ang isa sa orihinal na apat sa mga patriarkada ng Kristiyanismo kasama ng Roma, Antioch, at Herusalem. Ang Constantinople ay kalaunang idinagdag bilang ikalima. Ito ay pinaniwalaan ng mga tagasunod nito na itinatag ni Ebanghelistang si Marcos at ang Simbahang ito ay nag-aangkin ng huridiksiyon sa lahat ng mga Kristiyano sa kontinente Aprika. Sa kasalukuyan, ang tatlong mga simbahan ay nag-aangkin na direktang mga nagmana ng orihinal na Simbahan ng Alexandria.
Kuwentong Kancil
Ang mga kuwento ni Sang Kancil ay isang serye ng mga tradisyonal na pabula tungkol sa isang matalinong pilandok. Ang mga ito ay sikat sa Indonesia at Malaysia. Isang mahina at maliit ngunit tusong pigura, ginagamit ni Sang Kancil ang kaniyang katalinuhan upang magtagumpay sa mga nilalang na mas makapangyarihan kaysa sa kaniyang sarili. Ang bida sa mga kwentong ito ay si Sang Kancil, isang matalino at tusong mouse deer. Maaari niyang lokohin ang ibang mga hayop upang makatakas sa gulo. Ang katutubong pigura na ito ay katulad ng isa pang katutubong pigura, si Br'er Rabbit.
Sang Kancil at ang Magsasaka
Isang araw, sinubukan ni Sang Kancil na magnakaw ng mga pipino sa bukid ng isang magsasaka. Sa unang pagkakataon, matagumpay siyang nagnakaw ng ilang mga pipino. Pagkatapos ay nakatagpo siya ng isang panakot, at kinukutya niya ito dahil hindi siya nito kayang takutin. Sinipa niya ang panakot gamit ang kaniyang paa sa harapan, ngunit ang kaniyang paa sa harap ay natigil sa panakot, na napuno ng pandikit ng magsasaka. Sinusubukan niyang ilabas ang kaniyang binti, ngunit walang kabuluhan dahil masyadong malakas ang pandikit para mabunot niya ang kaniyang binti. Maya-maya, dumating ang magsasaka at pinagtatawanan si Sang Kancil, na nakulong ng pandikit sa panakot. Pagkatapos ay inilagay niya siya sa loob ng isang hawla para sa natitirang bahagi ng araw. Kinagabihan, dumating ang aso ng magsasaka upang makita si Sang Kancil. Kinukutya niya ito at sinabing lulutuin siya kinaumagahan. Si Sang Kancil ay nananatiling kalmado at nakakarelaks. Nataranta ang aso at tinanong siya kung bakit. Sabi niya, "Mali ka, hindi ako lulutuin! Magiging prinsipe na ako!" Ang aso ay nagiging mas nalilito. "Ikakasal ako sa anak ng magsasaka at ako ay magiging isang prinsipe. Naaawa ako sa iyo, lahat ng iyong katapatan ay binayaran ng ganito! Nagiging aso ka na lang! Tingnan mo ako! Bukas, magiging prinsipe na ako!" pagmamalaki ni Sang Kancil. Ang aso, na nakadama ng diskriminasyon laban sa kaniyang sariling amo, ay humiling sa kaniya na lumipat ng lugar. Iniisip niya na sa pamamagitan ng paglipat ng lugar kay Sang Kancil, siya ay magiging isang prinsipe sa halip. Kaya binuksan niya ang hawla at pinalaya siya. Kinaumagahan, ang magsasaka ay nalilito, dahil hindi niya siya nakikita kahit saan; sa halip, nakita niya ang sarili niyang aso sa hawla, kinakawag ang kaniyang buntot.
Santo Niño, Timog Cotabato
Ang Bayan ng Santo Niño ay isang ika-4 na klaseng bayan sa lalawigan ng Timog Cotabato, Pilipinas. Ayon sa, ito ay may populasyon na sa may  na kabahayan.
Mga Barangay
Ang bayan ng Santo Niño ay nahahati sa 10 na mga barangay.
Pontevico
Pinagmulan ng pangalan
Matatagpuan ang munisipalidad sa ibabang Bresciana at nalalatagan ng daloy ng ilog ng Oglio.
Kasaysayan
Noong panahong Romano, ang via Brixiana ay dumaan sa Pontevico, isang Romanong konsular na daan na nag-uugnay sa daungan ng ilog ng Cremona (lat. Cremona), na matatagpuan sa tabi ng ilog Po (lat. Padus), kasama ang Brescia (lat. Brixia), mula sa na dumaan sa ilang kalsadang Romano na nagsanga patungo sa buong Cisalpinong Galo (lat. Gallia Cisalpina).
Transportasyon
Hinahain ang Pontevico kasama ng Robecco d'Oglio ng isang estasyon ng tren (pinangalanang Robecco-Pontevico) sa linya ng Brescia–Cremona.
Saat Bhai Champa
Ang Saat Bhai Champa o Sat Bhai Chompa ay isang tanyag na kuwentong pambayan sa rehiyon ng Bengal sa silangang bahagi ng subkontinente ng India. Ang kuwento ay unang opisyal na inilathala ni Dakshinaranjan Mitra Majumder sa aklat na Thakurmar Jhuli noong 1907. Ang pagpapakilala kay Thakurmar Jhuli ay isinulat ng Ginantimpalaan ng Nobel, si Rabindranath Tagore. Ang mas detalyadong bersiyon ng kuwento ay inilathala ni Bishnu Dey sa ilalim ng pangalang "Sat Bhai Champa" noong 1944.
Mga pagkakaiba
Sa isang pagkakaiba ng kuwento, na inilathala ng may-akda na si Geeta Majumdar na may pamagat na Ang Kunwento ng Pitong Magkakapatid na Lalaki at Isang Kapatid na Babae, isang walang pangalan na rajah ang may pitong asawa, ang pinakamatanda na pinangalanang Premlata at ang pinakabatang Sulata. Matapos ang mahabang panahon ng pagdarasal sa Diyos para sa isang bata, nabuntis ang bunsong reyna na si Sulata. Ang anim pang reyna ay nagseselos at nagalit sa swerte ng bunso at nakipagsabwatan laban sa kaniya. Kapag ang oras ng paggawa ay kay Sulata, ang kaniyang walong anak - pitong lalaki at isang babae - ay kinuha mula sa kaniya at itinapon sa isang butas sa hardin, at ang mga hayop ay inilalagay sa kanilang lugar. Nakita ng hari ang mga hayop sa duyan at pinalayas si Sulata. Makalipas ang ilang oras, nakakita ang hardinero ng hari ng isang puno ng champa sa hardin na may magagandang bulaklak. Sinubukan niyang mamitas ng ilan upang ibigay sa hari, ngunit ang mga bulaklak ay gumagalaw sa sanga. Ipinatawag ng hardinero ang hari upang saksihan ang kakaibang pangyayari. Kapag ang hari mismo ay sinubukang kunin ang isa sa walong bulaklak sa sanga, ang mga bulaklak ay hindi maabot at isang boses ang nagsabi sa kaniya na ipatawag ang pinakamatandang reyna. Siya ay dumating at napansin ang puno ng champa kung saan siya at ang iba pang mga reyna ay inilibing ang mga bata. Nabigo siyang makakuha ng anumang bulaklak. Nangyayari ito sa iba pang limang reyna, hanggang sa sabihin sa kanila ng boses na ipatawag si Sulata. Dinala sa puno ng champa ang disgrasyadong reyna, na ngayon ay may suot na punit at mukhang payat. Kapag sinubukan niyang makuha ang mga bulaklak, ang kaniyang pitong anak na lalaki ay lumabas sa mga champa buds at ang kaniyang anak na babae mula sa parul bud. Nalaman ng hari ang katotohanan at hinatulan si Premlata at ang iba pang mga reyna na ilibing nang buhay sa isang hukay na puno ng mga tinik at dawag.
Ang isa pang pagkakaiba ng kuwento ay mayroong pitong sanggol na naging pitong tuta.
Bollengo
<templatestyles src="Module:Infobox/styles.css"> Ang Bollengo ay isang comune (komuna o munisipalidad) sa Kalakhang Lungsod ng Turin sa rehiyon ng Piamonte, hilagang Italya, mga 50 km hilagang-silangan ng Turin. Ito ay may hangganan sa mga munisipalidad ng Torrazzo, Burolo, Ivrea, Palazzo Canavese, Magnano, Albiano d'Ivrea, at Azeglio.
Kasaysayan
Mula sa Bollengo, noong panahon ng Romano, dumaan ang Via delle Gallie, isang konsular na daang Romano na ginawa ni Augusto upang ikonekta ang Lambak Padana sa Galia.
Sport
Ang lokal na koponan ng futbol ay ang U.S.D. Si Bollengo Albiano Morenica na naglalaro sa Promozione na kampeonate (group B Piamonte-Valle d'Aosta) at noong 2012/2013 season ay nanalo ng Unang Kategoryang Piamonte at Valle d'Aosta Cup.
Ang mga kulay ng club ay puti at berde, ang playing field ay ang "Giacomo Gaglione" sports field sa Via Biella s/n.
Talaan ng mga munisipalidad ng Kalakhang Lungsod ng Napoles
Ang sumusunod ay talaan ng 92 comune ng Kalakhang Lungsod ng Napoles, Campania, Italya.
Pedro San Buenaventura
Si Pedro San Buenaventura ay misyonerong Pransiskano at pasimunong leksikograpo ng wikang Tagalog.
Kaurian:Mga pari Kaurian:Wikang Tagalog
Hellboy (paglilinaw)
Maaring tumukoy ang Hellboy sa:
Ode to Joy
Ang Ode to Joy ay ang labing-isang studio album mula sa American indie rock band Wilco, na inilabas noong Oktubre 4, 2019 sa dBpm Records. Ang pagpapalabas ay nakatanggap ng mga positibong pagsusuri.
Pagre-record at pagpapakawala
Naitala ni Wilco ang album sa kanilang mga studio sa Chicago noong unang bahagi ng 2019; noong Hulyo 16, inihayag nila ang album, inilabas ang lead single na "Love Is Everywhere (Beware)", at inihayag na mga petsa ng paglilibot. Ang mga live na pagtatanghal ay sumira sa isang dalawa at kalahating taon na hiatus para sa banda mula sa paglilibot at isang taon sa pangkalahatan. Ang "Everyone Hides" ay pinakawalan bilang pangalawang solong album ng Setyembre 17, 2019. Ang album ay naitala sa pamamagitan ng pagkuha ng mga simpleng sketch ng kanta mula sa mang-aawit na si Jeff Tweedy, na naitala ang mga ito sa studio kasama ang drummer na si Glenn Kotche, at pagkatapos ay ipinakilala ang natitirang bahagi ng banda sa laman ng mga ideya sa musika.
Listahan ng track
Ang lahat ng mga track na isinulat ni Jeff Tweedy.
Tauhan
Ang mga kredito na inangkop mula sa mga tala ng liner.
Wilco
Mga karagdagang tauhan
Surah Al-Ma'idah
Ang Sura Al-Ma'ida (Arabiko: سورة المائدة‎, Sūratu al-Mā'idah, "Ang Mesa" o "Ang Mesa na Nilatagan ng Pagkain") ang ikalimang kapitulo ng Koran na naglalaman ng 120 bersikulo. Ito ay isang Madinan sura. Ang mga pangunahing paksa nito ang mga misyon nina Isa at Musa gayundin ang pag-aangking ang kanilang mga mensahe ay niliko ng mga hindi mananampalatayang mga Hudyo at Kristiyano.
Jose Tomas Sanchez
Unang bahagi ng talambuhay at edukasyon
Isinilang si Sánchez sa bayan ng Pandan, sa pulong lalawigan ng Catanduanes. Siya ay pangwalo sa sampung anak nina Patricio Sánchez at Paz Tomás, na may kanunu-nunuhang Kastila.
Siya ay nag-aral sa Seminaryo ng Banal na Rosaryo (dating Seminario del Santísimo Rosario) sa Lungsod Naga, at pagkatapos natamo niya ang doktorado sa teolohiya sa Pamantasan ng Santo Tomas ng Maynila.
Unang bahagi ng pagkapari
Pagkatapo ng maagang paghangad na maging inhinyero, si Sánchez ay halos hindi makapasok sa pagkapari nang ipinasara ng Imperyong Hapon ang seminaryo noong panahon ng Ikalawang Digmaang Pandaigdig; hinikayat ng kanyang mga kaibigan mula sa seminaryo na ituloy ang kanyang pag-aaral. Inabituhan si Sanchez noong 12 Mayo 1946, bilang isang pari mula sa Sorsogon, na hiniling siyang magturo sa Seminaryo ng Peñafrancia. Ayon sa kanya, nagturo siya ng Latin, Espanyol at, dahil walang ibang maaaring magturo ng mga asignatura, Heometriya at Alhebra. Hinirang siya bilang Katuwang na Obispo ng Nueva Caceres noong 5 Pebrero 1968, sa taong gulang na 47, at naging Obispong Titular ng Lesvi
Obispo ng Lucena
Noong 13 Disyembre 1971, siya ay hinirang na Kasunod na Obispo ng Lucena na may karapatang humalinhin bilang Obispo ng Lucena sa oras ng pagkabakante ng sede, na nangyari noong 25 Setyembre 1976, sa edad na 56.
Arsobispo ng Nueva Segovia
Noong 12 Hunyo 1982, siya ay hinirang ni Papa Juan Pablo II bilang Arsobispo ng Nueva Segovia, pumalit kay Lubhang Reb. Juan C. Sison. Nagbitiw siya mula sa luklukan noong 22 Marso 1986, dahil sa kanyang paghirang sa Kuryang Romano bilang Kalihim ng Konggregasyon ng Ebanghelisasyon ng mga Tao.
Kuryang Romano at kardenalato
Noong 30 Oktubre 1985, siya ay hinirang sa Kuryang Romano bilang Kalihim ng Konggregasyon para sa Ebanghelisasyon ng mga Tao. Noong 28 Hunyo 1991, siya ay isinama ni Papa Juan Pablo II sa Dalubhasaan ng mga Kardinal bilang Kardinal-Diakono ng San Pio V a Villa Carpegna. Noong Ika-1 Hulyo, 1991, siya ay hinirang bilang Prepekto ng Konggregasyon para sa Klero at Pangulo ng Pangasiwaan ng Patrimonyo ng Apostolikong Sede. Siya ay nagretiro bilang Prepekto noong 15 Hunyo 1996. Siya ay inatasan bilang Kardinal-Pari pagkatapos ng 10 taon noong 26 Pebrero 2002.
Pagbalik sa Pilipinas at kamatayan
Bumalik sa Pilipinas si Sánchez noong Disyembre 2010, tila lumalaban sa Panukalang-Batas ng Kalusugang Reproduktibo na siya ay naniniwalang nakasisira sa pamilyang Pilipino dahil sa pagpapalaganap ng pagtatalik na labas sa kasalan at pagtatalik bago magpakasal na dumadatal sa pamamahagi ng mga kontraseptibo.
"Ang kanyang patuloy na panalangin ay ang pagkawala ng Europa ng pananampalatayang Kristiyano ay hindi mangyayari sa Pilipinas," na isinulat ng dating Senador Francisco Tatad. "At ibibigay niya ang kanyang huling lakas sa pakikipaglaban ng pamilyang Pilipino laban sa pandaigdigang pangkat ng kalusugan ng reproduktibo, na sumira sa pamilya at pumatay sa pananampalatayang Kristiyano sa maraming bahagi ng mundo."
Pumanaw si Kardinal Sánchez noong 9 Marso 2012, sa gulang na 91 dahil sa maraming karamdaman sa katawan at walong (8) araw bago ang ika-92 kaarawan, na ginawang pinakamatagal na namuhay na Kardinal sa Pilipinas.
Surah Al-An'am
Ang Sura Al-An-'am (Arabiko: سورة الأنعام‎, Sūratu al-An'ām, "Ang Mga Baka") ang ikaanim na kapitulo ng Koran na may 165 talata. Ito ay isang Makkan sura. Ang mga pangunahing paksa nito ang monoteismo, resureksiyon, langit at impiyerno. Isinasalaysay nito ang kuwento ni Abraham na sa paggamit ng kanyang katwiran ay tumigil sa pagsamba sa mga bagay sa kalangitan at tungo kay Allah upang makatanggap siya ng pahayag.
Crispulo Aguinaldo
Si Crispulo Aguinaldo (10 Hunyo 1863 – 24 Marso 1897 ) ang bayaning heneral na nagtanggol sa Pasong Santol. Siya ang nakatatandang kapatid ni Emilio Aguinaldo, ang unang pangulo ng Pilipinas.
Keong Emas
Ang Keong Emas (Javanes at Indones para sa Ginintuang Suso) ay isang sikat na Javanes na kuwentong-bayan tungkol sa isang prinsesa na mahiwagang nagbago at nakapaloob sa isang kabibe gintong suso. Ang alamat ay bahagi ng sikat na Javanes na siklong Panji na nagsasabi ng mga kuwento tungkol sa prinsipe Panji Asmoro Bangun (kilala rin bilang Raden Inu Kertapati) at sa kaniyang asawa, si prinsesa Dewi Sekartaji (kilala rin bilang Dewi Chandra Kirana).
Ang kuwento
Mayroong ilang mga bersiyon ng Keong Emas na kilala sa Indonesia. Ang pinakakaraniwan ay ang alamat na naglalarawan sa pag-iibigan, ang paghihiwalay at muling pagsasama ni Raden Panji Asmoro Bangun at ng kaniyang asawang si Dewi Sekartaji. Nagsimula ang lahat nang ang Hari ng kaharian ng Antah Berantah ay nagnanais na kunin si Dewi Sekartaji bilang kaniyang asawa, at upang gawin ito ay inagaw niya ito. Iniligtas ng diyos na si Batara Narada si Dewi Sekartaji sa pamamagitan ng pagpapalit sa kaniya ng isang gintong kuhol. Sinabi ng diyos kay Keong Emas na magpaanod sa ilog upang mahanap ang kaniyang asawang si Raden Panji Asmoro Bangun.
Isang araw, natagpuan ng isang mahirap na matandang balo, si Mbok Rondo Dadapan, na palaging nangingisda sa tabi ng ilog, ang gintong kuhol at iniuwi ito bilang isang alagang hayop. Doon, inilagay niya ang kuhol sa isang garapon at inalagaan ito ng mabuti. Biglang naganap ang hindi inaasahang magagandang bagay sa buhay ni Mbok Rondo.
Matapos maghintay at magtago, sa wakas ay nakakita siya ng isang kamangha-manghang eksena. Nakita niya ang isang magandang prinsesa na lumabas sa banga at nagsimulang maglinis ng bahay at maghanda ng pagkain.
Kinabukasan, ganoon din ang nangyari. Walang pag-aaksaya ng oras na pumasok si Mbok Rondo sa bahay at binasag ang banga na may kasamang bao ng suso gamit ang mortar na bato. Ang walang tirahan na si Dewi Sekartaji ay hindi maaaring bumalik sa isang snail shell, at ang magic spell ay nasira. Siya noon ay inampon ni Mbok Rondo bilang kaniyang anak.
Samantala, hinahanap ni Raden Panji Asmoro Bangun ang kaniyang asawa. Nagpagala-gala siya mula sa isang nayon patungo sa isa pa, sa wakas ay nakarating sa nayon ng Dadapan kung saan niya natagpuan ang kaniyang pinakamamahal na asawa. Puno ng kaligayahan at pagmamahal, bumalik sila sa kanilang kaharian, kinuha ang matandang Mbok Rondo.
Ibang bersiyon
Mayroong ilang mga bersiyon ng kuwento tungkol sa dahilan ng pagiging mahiwagang ginawa ng prinsesa sa isang ginintuang suso. Isang bersiyon ang nagsabi na si Dewi Sekartaji ay binago ni Batara Narada upang tulungan siyang makatakas mula sa pagkabihag, ang isa pang bersyon ay nagkuwento tungkol sa isang mahika na sumpa na ginawa sa kaniya ng isang mangkukulam ng kaniyang naninibugho na kapatid na babae, si Dewi Galuh Ajeng, na nais ding pakasalan ang prinsipe Panji. At isa pang bersiyon ang nagsabi kung saan aksidenteng natapakan ng prinsesa ang isang kuhol at nabasag ang shell nito, ang kuhol ay isang masamang mangkukulam na nakabalat, na pagkatapos ay naglagay ng sumpa sa prinsesa. Habang ang ibang bahagi ng kuwento, kung saan ang prinsesa ay iniligtas ng isang matandang balo at pana-panahong binago niya ang kaniyang anyo bilang tao upang gantihan ang kabaitan ng matandang balo at sa wakas ay muling nakasama ang kaniyang asawa, ay nananatiling pareho.
Yuka Koide
Mga sanggunian
Kaurian:Mga artista mula sa Hapon
Cabiao
Ang Bayan ng Cabiao ay isang ika-1 klaseng urbanisadong bayan sa lalawigan ng Nueva Ecija, Pilipinas. Dahil sa magandang lokasyon para magnegosyo at mamuhunan, itinuturing ito ngayong isa sa pinakamabilis umunlad na bayan sa Nueva Ecija.Bilang kasapi sa "Palabigasan ng Pilipinas"pangunahing produktong panluwas, pangalawa sa mais at sorgum na ginagamit sa paggawa ng pagkain ng manok.
Ayon sa, ito ay may populasyon na sa may  na kabahayan.
Ekonomiya
Ang bayan ng Cabiao ay isa sa itinuturing na pinakamabilis at progresibong bayan sa lalawigan ng Nueva Ecija.Pangunahing pinagkukunan ng ikabubuhay ay ang pagsasaka, pagtatanim ng mga produktong tulad ng palay, mais, sorghum, mangga at mga gulay.
May mga produktong tulad ng tocino, longganisa na may trabahong pinagkukunan rin ng ikabubuhay. Dahil sa lawak ng pananim, may mga lugar sa bukid na ginawang palaisdaan at pusawan upang paglagyan ng mga isda tulad ng tilapia, hito at dalag.
Sa kasalukuyan tinatayang aabot sa P150,000,000.00 ang taunang kinikita ng bayan sa serbisyo at paglilingkod, maging sa mga buwis at taripa sa mga negosyong nakabase sa loob ng bayan.
Ilan sa mga Negosyo at Serbisyong matatagpuan sa Cabiao ay ang mga sumusunod:
Mga Barangay
Ang Bayan ng Cabiao ay nahahati sa 23 na mga barangay.
Bideoke
Naging isang popular na uri ng libangan sa silangang Asya ang bideoke simula noong mga dekada 1980, at mula noon ay kumalat na rin sa ibang mga bahagi ng daigdig.
Surallah
Ang Bayan ng Surallah ay isang unang klaseng bayan sa lalawigan ng Timog Cotabato, Pilipinas. Ayon sa, ito ay may populasyon na sa may  na kabahayan.
Mga Barangay
Ang bayan ng Surallah ay nahahati sa 17 na mga barangay.
Kim Ji-soo
Si Kim Ji-soo (ipinanganak Pebrero 5, 1990) ay isang mang-aawit, manunulat at musikero mula sa Timog Korea. Nanalo siya bilang ang Pinakamagaling na Bagong Artista na Lalaki sa Mnet Asian Music Awards noong 2011.
Torre Annunziata
Ang Torre Annunziata (bigkas sa Italyano: [ˈTorre annunˈtsjaːta]; Torr'Annunziata) ay isang lungsod at komuna sa Kalakhang Lungsod ng Napoles, rehiyon ng Campania sa Italya. Matatagpuan ito sa Golpo ng Napoles sa paanan ng Bundok Vesubio.
Kasaysayan
Ang arkeolohikong pook ng Oplonti ay isang Pandaigdigang Pamanang Pook ng UNESCO mula pa noong 1997.
Natsumi Ogawa
Si Natsumi Ogawa (小川 菜摘) ay isang artista mula sa bansang Hapon. Siya ay mas kilala bilang Natsumi Ogawa (小川 菜摘). Kinakatawan siya ng Yoshimoto Creative Agency. Tiyahin niya ang artistang si Megumi Tama.
Kaurian:Mga artista mula sa Hapon
Nana Rokusha
Si Nana Rokusha (六車 奈々) ay isang artista at modelo sa bansang Hapon na kinakatawan ng Amuse, Inc.
Mga sanggunian
Kaurian:Mga artista mula sa Hapon
Ilie Năstase
Si Ilie Năstase (ipinanganak noong 19 Hulyo 1946), binabaybay ding Ilie Nastase, ay isang Rumanong manlalaro ng tenis na isinilang sa Bucharest, Rumanya. Naging kasapi siya ng koponang Rumanong pang-Kopang Davis simula noong 1966. Magmula ng taong ito, nakapagtala siya ng isang tala o rekord na nakapaglagak sa kanya sa hanay ng nangungunang mga manlalaro sa kasaysayan ng Kopang Davis. Kabilang sa kanyang pangunahing mga pang-isahang pamagat sa laro ng tenis ang U.S. Open noong 1972, French Open noong 1973, at Italian Open noong 1970 at 1973.